《香积寺》
宋代·曾会

松门石径乱云粘，四顾蓝光冷射簷。
鏁雾楼台阴自润，啸风猿鸟韵相兼。
寒岩路僻凭僧指，古篆香残待客添。
须信苾蒭堪爱处，满阶芳草正纤纤。

作者简介：泉州晋江人，字宗元。太宗端拱二年进士。由光禄丞知宣州。真宗大中祥符末，为两浙转运使。丁谓建捍海塘，索民太急，无人敢言，唯会列其状，使罢其役，军民得安。仁宗时，以集贤殿修撰知明州，卒。